Militærbil involveret i trafikuheld ved Aabybro.

Thisted Landevej mellem Aabybro og Vadum var med få minutters mellemrum ramme om to trafikuheld. Klokken 12.06 skete det første uheld ved Vadum. En bilist kørte i forbindelse med en forankørendes nedbremsning op bag i den bil. - De første meldinger lød på at bilisten der kørte op bag i den forankørende var fastklemt, men da vi kom frem viste det sig at personen godt selv kunne komme ud af bilen, siger vagtchef ved Nordjyllands Politi Per Jørgensen. Seks minutter senere var den igen gal på Thisted Landevej. Ved Rimmensvej hvor Thisted Landevej for en kort stund hedder Aalborgvej ville en udenlandsk lastbil køre ud fra sidevejen. En militær lastbil så bare ikke, at lastbilen helt korrekt holdt tilbage. - Der skete en del materiel skade og en person kom lettere til skade. Det gav lidt trafikale udfordringer, for det er ikke så lige til at at flytte sådan en militærvogn, fortæller vagtchefen.